S-4647/2021

Mál þetta, sem dómtekið var 10. nóvember 2021, er höfðað með ákæru, útgefinni af lög-reglustjóranum á höfuðborgarsvæðinu 28. september sama ár, á hendur D-kk-þgf V-x-x Q-x-x D-kk-þgf, kt. [...], [...], Reykjavík, „fyrir stórfellt fíkniefnalagabrot með því að hafa staðið að innflutningi á 13.421,05 grömmum af maríhúana, frá Kanada til Íslands, til sölu- og dreifingar hér á landi í ágóðaskyni. Efnin voru falin í verkfæraskáp sem sendur var með DHL póstsendingu nr. [...], en sendingin var stöðvuð af hálfu þýskra tollgæsluyfirvalda á flugvellinum í Leipzig 31. júlí 2018 og íslenskum lögregluyfirvöld-um í kjölfarið gert viðvart. Lögreglustjórinn á höfuðborgarsvæðinu fékk pakkann í sínar vörslur 3. ágúst 2018, haldlagði fíkniefnin og kom gerviefnum fyrir í staðinn. Ákærði hafði skráð vinkonu sína, A, sem móttakanda pakkans og er búið var að greiða fyrir sendinguna 7. ágúst 2018 sótti ákærði pakkann í húsnæði DHL, Súðarvogi í Reykjavík, og ók að því loknu að heimili sínu að [...] í Reykjavík. Lögreglan veitti honum eftirför og fór í kjölfarið inn í íbúð ákærða og kom að honum þar sem hann var að taka upp pakkann. Lögreglan handtók ákærða og lagði hald á sendinguna, sem og fíkniefni og áhöld ætluð til sölu- og neyslu fíkniefna.

Telst þetta varða við 173. gr. a almennra hegningarlaga nr. 19/1940, með síðari breyting-um.

Þess er krafist að ákærði verði dæmdur til refsingar og til greiðslu alls sakarkostnaðar.

Krafist er upptöku á 13.421,05 grömmum af maríhúana, 0,01 grammi af metamfetamíni, 1 stykki [af] ecstasy og 1,44 grömmum af maríhúana, stafrænni vog, pípum, minnis-bókum, símkorti, sýnapoka/söluumbúðum, farsíma (Apple), farsíma (Apple), fartölvu (Dell), fartölvu (Apple), kannabisgrinder og verkfæraskáp sem lögregla lagði hald á við rann sókn á hendur hinum ákærða samkvæmt 6. og 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001 og eftir atvikum 69. gr., 69. gr. a., 69. gr. b., 69. gr. c., 69. gr. d. almennra hegningarlaga nr. 19/1940.“

Heimild lögreglustjóra til útgáfu ákærunnar er samkvæmt ákvörðun ríkissaksóknara 9. júlí sl. Ákærði hefur játað skýlaust fyrir dómi þá háttsemi sem honum er gefin að sök samkvæmt ákæru og er játningin studd sakargögnum. Þá hefur ákærði samþykkt upp-tökukröfur. Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga. Ákæru-valdið gerir sömu dómkröfur og greinir í ákæru. Ákærði krefst vægustu refsingar sem lög leyfa og að hún verði skilorðsbundin. Þá er krafist hæfilegrar þóknunar til handa skipuðum verjanda sem greiðist úr ríkissjóði.

Eftir því sem að framan greinir verður ákærði sakfelldur fyrir að hafa staðið að innflutn-ingi fíkniefna, eins og greinir í ákæru. Samkvæmt verknaðarlýsingu ákæru og málsgögn-um var sendingin stöðvuð af tollgæslu í Þýskalandi og áframsend á íslenskt yfirráðasvæði með samþykki stjórnvalda undir eftirliti lögreglu og hún síðan haldlögð strax við komuna til landsins. Að þessu virtu verður verknaðurinn virtur sem tilraun til stórfellds innflutn-ings á fíkniefnum og varðar brotið við 173. gr. a., sbr. 1. mgr. 20. gr., almennra hegn-ingarlaga.

Ákærði er fæddur í [...] og samkvæmt sakavottorði 22. september 2021 hefur hann frá árinu 2014 áður gerst brotlegur við refsilög. Það sem hér skiptir einkum máli er að ákærði var með dómi 13. maí 2015 sakfelldur fyrir fíkniefnalagabrot sem fólst í vörslum og framleiðslu á slíkum efnum og var honum gert að sæta þriggja mánaða fangelsi skilorðsbundið í þrjú ár. Með dómi Héraðsdóms Reykjavíkur 13. desember 2019 var ákærði meðal annars sakfelldur fyrir fíkniefnalagabrot sem fólst í innflutningi og vörslum í söluskyni á slíkum efnum og var honum gert að sæta sex mánaða fangelsi skilorðs-bundið í tvö ár. Brotin sem sakfellt var fyrir í téðum dómi voru framin á tímabili frá janúar 2018 til febrúar 2019 en ekki var hróflað við hinum eldri skilorðsdómi. Með dómi Héraðsdóms Norðurlands vestra 28. janúar 2021 var ákærði meðal annars sakfelldur fyrir fíkniefnalagabrot sem fólst í vörslum á slíkum efnum í sölu- og dreifingarskyni. Um var að ræða hegningarauka við dóminn frá 13. desember 2019 og var hann því dæmdur upp og ákærða gert að sæta fangelsi í sex mánuði skilorðsbundið í tvö ár. Þessu til viðbótar gekkst ákærði undir sátt hjá lögreglustjóra 26. mars 2021 vegna fíkniefna- og sviptingar-aksturs sem átti sér stað á árinu 2020.

Brot það sem ákærði er nú sakfelldur fyrir var framið á skilorðstíma eftir uppkvaðningu dómsins frá 13. maí 2015 og fyrir uppkvaðningu dómanna frá 13. desember 2019 og 28. janúar 2021, auk sáttarinnar frá 26. mars sama ár. Er því annars vegar um að ræða skil-orðsrof og hins vegar hegningarauka við skilorðsdóma og téða lögreglustjórasátt. Verður nú að taka upp dómana frá 13. maí 2015 og 28. janúar 2021 og ákvarða refsingu í einu lagi samkvæmt 60. og 78. gr., sbr. 77. gr., almennra hegningarlaga. Sakaferill ákærða horfir heilt á litið til refsiþyngingar, sbr. 5. tölul. 1. mgr. 70. gr. almennra hegningarlaga, einkum þegar litið er til þess að ákærði hefur endurtekið verið sakfelldur fyrir innflutning og vörslur á fíkniefnum í sölu- og dreifingarskyni, auk framleiðslu á slíkum efnum. Til málsbóta horfir játning ákærða fyrir dómi og hjá lögreglu. Verulegar tafir hafa orðið á meðferð málsins fyrir útgáfu ákæru, sem ákærði ber ekki ábyrgð á. Þá hefur komið fram við dómsmeðferð málsins að ákærði hafi stofnað til fjölskyldu og leitast við að breyta fyrra líferni eftir að brotið var framið. Verður að taka tillit til framangreinds við ákvörðun refsingar. Að öllu framangreindu virtu, og með hliðsjón af dómi Landsréttar í máli nr. 905/2018, þykir refsingin hæfilega ákvörðuð fangelsi í átján mánuði en fresta skal fullnustu fimmtán mánaða af refsingunni og fellur hún niður að liðnu m tveimur árum frá uppkvaðningu dómsins að telja, haldi ákærði almennt skilorð 3. mgr. 57. gr. almennra hegningarlaga nr.19/1940, sbr. 4. gr. laga nr. 22/1955.

Með vísan til 76. gr. almennra hegningarlaga skal draga frá refsingunni með fullri daga-tölu gæsluvarðhald sem ákærði sætti á rannsóknarstigi frá 8. til 13. ágúst 2018.

Með vísan til 6. og 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001 verða gerð upptæk 13.422,49 gaf maríjúana, 0,01 gaf metamfetamíni, 1 tafla með vímuefninu MDMA, stafræn vog, pípur, minnisbækur, símkort, sýna pokar, tveir Apple- farsímar, Dell- fartölva, Apple- fartölva, kannabisgrinder og verkfæraskápur, allt efni og munir sem lagt var hald á við rannsókn málsins hjá lögreglu.

Með hliðsjón af framangreindum málsúrslitum og með vísan til 1. mgr. 235. gr., sbr. 233. gr., laga nr. 88/2008, verður ákærða gert að greiða allan sakarkostnað málsins til ríkis-sjóðs, þar með talda þóknun þóknun skipaðs verjanda síns, I-kk-ef V-kk-ef G-kk-ef lögmanns, vegna vinnu á rannsóknarstigi og fyrir dómi, sem ræðst að mestu af tímaskýrslu, 38 0.000 krónur, að meðtöldum virðisaukaskatti. Þá greiði ákærði annan sakarkostnað, 86.815 krónur, samkvæmt yfirliti ákæruvaldsins.

Af hálfu ákæruvaldsins flutti málið K-kk-nf Ó-kk-nf aðstoðarsaksóknari.

D-kk-nf K-kk-nf héraðsdómari kveður upp dóm þennan.

Dómsorð :

Ákærði, D-kk-nf V-kk-nf Q-x-x D-kk-nf, sæti fangelsi í átján mánuði en fresta skal fullnustu fimmtán mánaða af refsingunni og fellur hún niður að liðnum tveimur árum frá deginum í dag að telja, haldi ákærði almennt skilorð 3. mgr. 57. gr. almennra hegningarlaga nr. 19/1940.

Til frádráttar refsingu með fullri dagatölu kemur gæsluvarðhald sem ákærði sætti frá 8. til 13. ágúst 2018.

Gerð eru upptæk 13.422,49 gaf maríjúana, 0,01 gaf metamfetamíni, ein tafla með vímu-efninu MDMA, stafræn vog, pípur, minnisbækur, símkort, sýna pokar, tveir Apple-farsímar, Dell- fartölva, Apple- fartölva, kannabisgrinder og verkfæraskápur.

Ákærði greiði allan sakarkostnað málsins til ríkissjóðs, þar með talda þóknun skipaðs verjanda síns, I-kk-ef V-kk-ef G-kk-ef lögmanns, 38 0.000 krónur, og 86.815 krónur í annan sakarkostnað.

D-kk-nf K-kk-nf